Rēzeknes novada vizuālās mākslas konkurss

‘’Mana skola.’’

Konkursa nolikums

1. Konkursa mērķis un uzdevumi:

1.1.Veicināt skolēnu piederības sajūtu savai skolai;

1.2. Rosināt interesi par skolas dzīvi, iepazīt un ar vizuālās mākslas izteiksmes līdzekļu palīdzību attēlot skolas lomu, darbību;

1.3.Attīstīt bērnu un jauniešu fantāziju, iztēli un radošumu;

1.4. Kopt un popularizēt dažādus vizuālās mākslas žanrus.

1. Konkursa apakštēmas:

‘’Skolas vēsture.’’

‘’Skola nākotnē.’’

‘’Skolas dzīve.’’

‘’Nakts skolā.’’

‘’Skolotāji un skolēni, klases biedri.’’

‘’Skola dažādos gadalaikos.’’

‘’Skola rītā, dienā un vakarā.’’

‘’Skolas pasākumi un notikumi.’’

‘’Ceļš uz skolu.’’

3. Konkursa organizētājs:

Maltas vidusskola, Skolas iela 5, Malta, Rēzeknes novads

4. Dalībnieki:

Konkursā piedalās Rēzeknes novada 1.-2.kl., 3- 4.kl., 5. – 6. kl., 7.-9.kl., 10. – 12.kl. skolēni

5. Konkursa norise:

5.1. Konkursa norises vieta ir Maltas vidusskola, Rēzeknes novads

5.2. Konkursa izsludināšana Rēzeknes novada mājaslapā www.rezeknesnovads.lv un konkursa nolikuma izsūtīšana elektroniski izglītības iestādēm;

5.3. Konkursa norises laiks **— līdz 2023.gada 10.martam**

Konkursa radošie darbi, kuri tiks iesniegti pēc šajā nolikumā noteiktā termiņa beigām, netiks vērtēti.

6. Konkursa nosacījumi, darbu noformēšana:

6.1. Darba izmērs – glezniecībā un grafikā A4, A3 formāts

6.2. Tehnika – glezniecība, grafika

6.3. Uz darba otrajā pusē pielīmē vizītkarti, bet darba labajā pusē piesprauž vizītkarti, uz kuras norādīts: darba nosaukums, autora vārds, uzvārds, klase, izglītības iestādes nosaukums, pedagoga vārds, uzvārds, kontakttālrunis

7. Darbu iesniegšana un konkursa norise:

7.1. Radošos darbus :

◦ jāsūta uz adresi: Maltas vidusskola, Skolas iela 5, Malta, Rēzeknes novads, LV-4630

◦ vai jāiesniedz personīgi Maltas vidusskolā,

7.2. Konkursam iesniegto darbu izstāde būs virtuāli ievietota skolas mājas lapā www.skola.malta.lv aprīlī.

8. Konkursa rezultātu izvērtēšana:

8.1. Darbus vērtēs žūrijas komisija, kuras sastāvu apstiprina konkursa rīkotāji laika posmā no 2023 . gada 13.marta līdz 17 . martam, ņemot vērā šādus kritērijus:

8.1.1. Darba atbilstība tematam,

8.1.2. Kompozīcija un noformējums,

8.1.3. Darba mākslinieciskā izpildījuma kvalitāte

8.1.4. Radošais aspekts un darba oriģinalitāte.

8.2. Konkursā tiks apbalvoti trīs labāko radošo darbu autori visās vecuma grupās:

1.- 2. klase, 3.- 4. klase, 5.- 6. klase un 7.-9.klase un 10. – 12. klase.

8.3. Visi konkursa dalībnieki saņems Maltas vidusskolas pateicības par piedalīšanos, nominanti -diplomus un balvas.

9. Citi noteikumi:

9.1. Konkursa rīkotāji iesniegtos darbus var izmantot izstādes izveidošanai, dažāda veida prezentācijas nepieciešamībām, publicēt laikrakstos, žurnālos, atsaucoties uz darba autoru, saskaņā ar LR pastāvošo normatīvo aktu prasībām.

9.2. Pasākuma laikā dalībnieki var tikt fotografēti vai filmēti, fotogrāfijas un audiovizuālais materiāls var tikt publiskots nekomerciālām vajadzībām.

9.3. Par piešķirto, bet klātienē nesaņemto balvu un pateicības rakstu nodošanu adresātiem jāvienojas ar konkursa rīkotājiem.

Kontaktinformācija: Antoņina Vasiļjeva, 28813518